Bergen Blåsekvintett
Store norske leksikon,Kunst og estetikk,Musikk,Klassisk musikk,Norske klassiske ensembler
Bergen Blåsekvintett er en norsk blåsekvintett, opprinnelig stiftet i 1946. Den er et ledende norsk kammerensemble med turnévirksomhet i utlandet og plateinnspillinger.
Kvintetten består av Gro Sandvik (fløyte), Steinar Hannevold (obo), Fredrik Fors (klarinett), Per Hannevold (fagott) og Ilene Chanon (horn). Steinar og Per Hannevold er brødre. Sandvik, brødrene Hannevold og Chanon er, eller har vært, medlemmer av Bergen Filharmoniske Orkester, mens Fors spiller i Oslo-Filharmonien.Kvintetten har siden 1990-årene vært «artist-in-residence» ved University of Minnesota i Minneapolis-Saint Paul. Historikk Bergen Blåsekvintett ble opprinnelig etablert i 1946. Fra starten har kvintetten bestått av blåsere fra Bergen Filharmoniske Orkester (daværende Musikselskabet Harmoniens Orkester) som også har vært lærere ved Bergen Musikkonservatorium og dets forsettelse i Griegakademiet. Etter et generasjonsskifte i 1970- og 1980-årene bestod kvintetten av Gro Sandvik, Steinar Hannevold, Lars Kristian Holm Brynildsen (klarinett), Per Hannevold og Vidar Olsen (horn). Kvintetten har lagt stor vekt på norsk musikk og blant annet urfremført Harald Sæveruds blåsekvintetter (1982 og 1985) og Gisle Kverndokks Movements for Wind Quintet (1999). Blant plateinnspillingene bør nevnes Carl Nielsens kammermusikk for blåsere (1988) og ellers musikk av blant andre Pauline Hall (1990), Samuel Barber og Paul Hindemith med flere (1993), og Øystein Sevåg (2001) og David Maslanka (2002). Les mer i Store norske leksikon kammermusikk